Hospital Umum Sarawak cari waris Chia Swee Siong
KUCHING: Hospital Umum Sarawak (HUS) kini sedang dalam usaha mengesan ahli keluarga atau waris kepada seorang pesakit lelaki berbangsa Cina bernama Chia Swee Siong. Menurut kenyataan diterima daripada Jabatan Penerangan Sarawak, Chia, telah dimasukkan ke wad 27 Jun lalu setelah tidak sedarkan diri di rumah selama dua hari dan kini ditempatkan di Wad Neurosurgery HDU-Katil 4, HUS. Melalui maklumat diterima, alamat terakhir pesakit ialah No. 805, Lot 5785, Lorong 22, Stampin Baru, Jalan Stutong, Kuching, Sarawak. Sehubungan itu, pihak hospital memohon jasa baik orang ramai atau waris yang mengenali pesakit agar segera menghubungi Rachel Lawrence Lendang di Jabatan Kerja Sosial Perubatan di talian 082-276 666 sambungan 4372 atau menghubungi pihak wad di talian sama sambungan 3813 dengan kadar segera. 
See author's posts
